Pheniani konfirmon testin me raketën me rrezen më të gjatë që nga viti 2017 
Koreja e Veriut thotë se ka testuar raketën e tipit “Hwasong-12”, me një distancë prej 4,500 kilometrash 
Koreja e Veriut konfirmon kryerjen e një prove me raketë balistike me rreze të mesme veprimi. Kjo është raketa më e madhe që ka testuar Pheniani në më shumë se katër vjet. Korrespondenti i Zërit të Amerikës Bill Gallo njofton nga Seuli se ky veprim shton edhe më tej trysninë ndaj administratës së Presidentit Joe Biden. Koreja e Veriut thotë se ka testuar raketën balistike me rreze të mesme veprimi “Hwasong-12”.Hera e fundit që Pheniani ka kryer provë me një raketë të tillë ishte në vitin 2017. Këtë herë, Koreja e Veriut publikoi dy foto pasi raketa kaloi atmosferën e tokës. Koreja e Veriut thotë se raketa u lëshua në një kënd të pjerrët për të shmangur fluturimin mbi vende të tjera. Në Tokio, zëdhënësi i qeverisë japoneze Hirokazu Matsuno e dënoi provën. Këshilli i Sigurisë Kombëtare të Koresë së Jugut zhvilloi një takim urgjent, ndërsa bëri thirrje që Pheniani t’u kthehet bisedimeve. Koreja e Veriut ka lëshuar 11 raketa në janar, duke shënuar një rekord të ri mujor. Megjithëse prova e fundit është më e madhja në katër vjet, analistët si Ramon Pacheco-Pardo thonë se ajo mund të mos shihet si një provokim i madh. tha për Zërin e Amerikës profesori Ramon Pacheco-Pardo. Në një reagim për provën e fundit, një zyrtar i lartë amerikan u tha gazetarëve se pret që Koreja e Veriut të kryejë së shpejti teste më të mëdha në përpjekje për siguruar lëshime nga Shtetet e Bashkuara. Ai tha se Uashingtoni është i hapur për negociata, por për momentin nuk dëshiron një takim në nivel presidenti.